1 Dikoronika 27 | Beibele Inthaneteng | Phetolelo ya Lefase le Lefsa
1 Dikoronika 27:1-34
27 Ge e le palo ya barwa ba Isiraele, tšona dihlogo tša mašika a botatago tšona+ le balaodi+ ba ba dikete le ba ba makgolo+ gotee le bahlankedi ba bona bao ba bego ba hlankela+ kgoši tabeng e nngwe le e nngwe ya mabapi le dihlopha tša bao ba bego ba tsena e bile ba etšwa kgwedi e nngwe le e nngwe dikgweding ka moka tša ngwaga, sehlopha se sengwe le se sengwe sa bona se be se na le ba dikete tše masomepedi-nne (24 000).
2 Sehlopha sa pele sa kgwedi ya pele se be se okametšwe ke Jashobeama+ morwa wa Sabadiele, gomme sehlopheng seo sa gagwe go be go na le ba dikete tše masomepedi-nne (24 000).
3 Ba bangwe ba barwa ba Peretse+ e be e le dihlogo tša balaodi ba madira. Le bona ba be ba hlankela kgweding ya pele.
4 Sehlopha sa kgwedi ya bobedi se be se okametšwe ke Dodai+ wa Moahohi.+ Mikilothe e be e le moetapele wa sona, gomme sehlopheng seo sa gagwe go be go na le ba dikete tše masomepedi-nne (24 000).
5 Molaodi wa sehlopha sa boraro sa tirelo kgweding ya boraro e be e le Benaya+ morwa wa Jehoyada+ moperisita yo mogolo, gomme sehlopheng seo sa gagwe go be go na le ba dikete tše masomepedi-nne (24 000).
6 Benaya+ yo e be e le mogale wa ba masometharo+ e bile e le molaodi wa ba masometharo; sehlopha sa gagwe se be se okametšwe ke morwa wa gagwe Amisabadi.
7 Molaodi wa sehlopha sa bone kgweding ya bone e be e le Asahele+ ngwanabo Joaba,+ gomme ka morago ga gagwe molaodi ya ba morwa wa gagwe Sebadia. Sehlopheng seo sa gagwe go be go na le ba dikete tše masomepedi-nne (24 000).
8 Molaodi wa sehlopha sa bohlano kgweding ya bohlano e be e le Shamahuthi+ wa Moisiraya, gomme sehlopheng seo sa gagwe go be go na le ba dikete tše masomepedi-nne (24 000).
9 Molaodi wa sehlopha sa botshelela kgweding ya botshelela e be e le Ira+ morwa wa Ikeshe+ wa Mothekoa,+ gomme sehlopheng seo sa gagwe go be go na le ba dikete tše masomepedi-nne (24 000).
10 Molaodi wa sehlopha sa bošupa kgweding ya bošupa e be e le Heletse+ wa Mopeloni+ wa barwa ba Efuraime, gomme sehlopheng seo sa gagwe go be go na le ba dikete tše masomepedi-nne (24 000).
11 Molaodi wa sehlopha sa seswai kgweding ya seswai e be e le Sibekai+ wa Mohusha wa moloko wa Batsera,+ gomme sehlopheng seo sa gagwe go be go na le ba dikete tše masomepedi-nne (24 000).
12 Molaodi wa sehlopha sa senyane kgweding ya senyane e be e le Abi-esere+ wa Moanathothe+ wa Babenjamini, gomme sehlopheng seo sa gagwe go be go na le ba dikete tše masomepedi-nne (24 000).
13 Molaodi wa sehlopha sa lesome kgweding ya lesome e be e le Maharai+ wa Monetofa wa moloko wa Batsera,+ gomme sehlopheng seo sa gagwe go be go na le ba dikete tše masomepedi-nne (24 000).
14 Molaodi wa sehlopha sa lesometee kgweding ya lesometee e be e le Benaya+ wa Mopirathone wa barwa ba Efuraime,+ gomme sehlopheng seo sa gagwe go be go na le ba dikete tše masomepedi-nne (24 000).
15 Molaodi wa sehlopha sa lesomepedi kgweding ya lesomepedi e be e le Heledai+ wa Monetofa wa barwa ba Othiniele, gomme sehlopheng seo sa gagwe go be go na le ba dikete tše masomepedi-nne (24 000).
16 Go bao ba bego ba okametše meloko ya Isiraele,+ go Barubeni moetapele e be e le Eliesere morwa wa Sikiri; go Basimeone e le Shefatia morwa wa Maaka;
17 go wa Lefi e le Hashabia morwa wa Kemuele; go wa Arone e le Tsadoko;+
18 go wa Juda e le Elihu,+ e lego yo mongwe wa bana babo Dafida;+ go wa Isakara e le Omiri morwa wa Mikaele;
19 go wa Sebulone e le Ishimaya morwa wa Obadia; go wa Nafutali e le Jerimothe morwa wa Atsiriele;
20 go barwa ba Efuraime e le Hoshea morwa wa Asasia; go seripa sa moloko wa Manase e le Joele morwa wa Pedaya;
21 go seripa se sengwe sa moloko wa Manase kua Gileada e le Ido morwa wa Sakaria; go wa Benjamini e le Jaasiele morwa wa Abenere;+
22 ge e le go wa Dani e le Asarele morwa wa Jerohama. Tše e be e le dikgošana+ tša meloko ya Isiraele.
23 Dafida ga se a bala palo ya ba go tloga ka nywaga e masomepedi go ya tlase, ka gobane Jehofa o be a holofeditše gore o tla atiša Isiraele bjalo ka dinaledi tša magodimo.+
24 Joaba+ morwa wa Tseruya yena o be a thomile go bala batho, eupša a se fetše.+ Modimo o ile a galefela+ Isiraele, ke moka palo yeo ya se tsene pegong ya ditaba tša mehleng ya Kgoši Dafida.
25 Matlotlo a kgoši+ a be a okametšwe ke Asimafete morwa wa Adiele. Jonathane morwa wa Usia yena o be a okametše matlotlo a mašemong,+ a metseng,+ a metsaneng le ao a lego dibong.
26 Bao ba šomago mašemong,+ e lego bao ba bego ba lema mmu, ba be ba okametšwe ke Esiri morwa wa Kelubu.
27 Dirapa tša merara+ di be di okametšwe ke Shimei wa Morama; dipolokelo tša beine dirapeng tša merara tšona di be di okametšwe ke Sabadi wa Moshifimothe.
28 Mehlware le dihlare tša mesikamore+ tšeo di bego di le Shefela+ di be di okametšwe ke Baali-hanana wa Mogedere; dipolokelo tša makhura+ tšona di be di okametšwe ke Joashe.
29 Mehlape ya dikgomo yeo e bego e fula kua Sharona+ e be e okametšwe ke Shitirai wa Mosharona; mehlape ya dikgomo yeo e bego e le meeding yona e be e okametšwe ke Shafata morwa wa Adilai.
30 Dikamela+ di be di okametšwe ke Obila wa Moishimaele;+ dipokolo tše ditshadi tšona di be di okametšwe ke Jehediya wa Momerone.
31 Mehlape ya dihuswane e be e okametšwe ke Jasisi wa Mohagari. Ba ka moka e be e le baokamedi ba dithoto tša Kgoši Dafida.
32 Jonathane+ ngwana wa ngwanabo Dafida e be e le moeletši, e le monna wa kwešišo,+ e bile e le mongwaledi; Jehiele morwa wa Hakimone+ yena o be a hlokomela barwa ba kgoši.+
33 Ahithofele+ e be e le moeletši+ wa kgoši; Hushai+ wa Moarakhi+ yena e be e le mogwera wa kgoši.+
34 Ka morago ga Ahithofele, baeletši ya ba Abiathara+ le Jehoyada morwa wa Benaya;+ Joaba+ e be e le molaodi wa madira a kgoši.
1 Dikoronika 27